我喺度搵緊其他有生命存在嘅星球
雖然我唔能夠用肉眼睇到呢啲星球
就算用埋最先進嘅望遠鏡
但我知道佢就喺嗰度
而且掌握大自然本身嘅矛盾
可以幫到我哋搵到呢個星球
響我哋嘅星球
邊度有水，邊度就有生命
所以我哋尋找嗰啲
同恒星保持合適運行距離嘅星球
呢個表入面
藍色係代表咗唔同恒星嘅適居帶
而呢種距離暖到
可以令水喺星球嘅表面流動
形成咗湖同海
而生命就有可能響呢啲地方出現
一啲天文學家集中精神
尋找位於適居帶嘅星球
我嘅任務就係接手佢哋嘅工作
我要推算出系外行星嘅氣候
下面我會講解點解呢樣會咁重要
除咗距離之外
仲有好多其他因素
決定一個星球有生命嘅存在
就攞金星做例子
佢嘅名代表咗羅馬人
一個象徵愛同美麗嘅女神
正因為佢喺天空
以美善、輕飄嘅姿態出現
但探測器做出嘅測量欲唔係想像中咁靚
金星表面嘅溫度高達華氏 900度
亦即攝氏500度
佢嘅溫度足夠融咗鉛
佢厚厚嘅大氣層
而唔係佢同太陽嘅距離
令大氣層出現溫室效應
太陽嘅熱力被大氣層鎖住
熱力留返喺度，將星球表面加熱
現實同我哋最初對金星嘅想像係倒返轉
從太陽系學到，一個星球嘅大氣
對星球嘅氣候以至生命嘅孕育
係非常之重要
我哋唔知道呢啲系外行星嘅大氣係點樣
因為呢啲星球相比起佢哋嘅恒星
實在太細啦，兼且離我哋太遠啦
例如，其中一個
最接近我哋又可以維持地表水嘅星球
叫做 Gliese 667 Cc
真係一個有魅力嘅名
好似個電話號碼咁
佢距離我哋有 23 光年咁遠
超過一兆英里
要響系外行星經過佢哋恒星嗰時
量度佢哋嘅大氣組成
係非常艱難嘅
就好似嘗試望住隻果蠅
飛過一架車嘅前燈
好，你可以想像嗰架車離你一兆英里
而你只想知嗰隻果蠅嘅顏色
所以我利用一個電腦模擬程式
去計算星球需要乜嘢大氣層
先至會有合適嘅氣候提供水同孕育生命
呢度係畫家對開普勒-62f 概念嘅理解
用地球做參照
佢有 1,200 光年咁遠
比地球大 40%
我哋 NSF 資助嘅項目發現
無論佢嘅大氣同運行軌道嘅方向係咩
佢都夠暖俾到水出現
所以，我想未來嘅望遠鏡
可以追蹤呢個星球
去搵出星球上面嘅生命線索
星球表面嘅冰
係另一種決定氣候嘅重要因素
冰吸收長波，偏紅嘅光
反射短波嘅藍光
呢個就係點解呢幅圖嘅冰咁藍
嚟自太陽嘅紅光通過冰塊時就被吸收
剩低藍光穿過底部出返嚟
之後藍光反射到我哋嘅眼
所以我哋見到藍色嘅冰
我嘅模型推算出
星球圍繞溫度較低嘅恒星時
佢嘅溫度
會比圍繞較熱嘅恒星嘅星球更高
下面係第二個矛盾︰
冰吸收嚟自溫度較低嘅恒星
波長較長嘅光
光，或者能量，令冰嘅溫度上升
探索呢啲矛盾嘅嘢點樣影響星球氣候
對於尋找外星生命
係非常重要嘅
絕對唔係意外，呢個係我鑽研方向
我係非裔女性美國天文學家
亦係一個受過真正訓練嘅演員
鍾意化妝，睇時尚雜誌
所以我好欣賞大自然存在嘅矛盾
（笑聲）
（掌聲）
呢啲矛盾引領我哋研究
將我哋帶到下一個有生命存在嘅星球
我嘅組織， Rising Stargirls
通過戲劇表演、寫作同視覺藝術
教授天文學俾唔同膚色嘅中學女生
呢個又係另一個矛盾
科學同藝術好多時唔能夠喺埋一齊
但係將佢哋擺埋一齊
可以令佢哋明白佢哋學嘅嘢
或者有一日
佢哋會加入天文學家嘅行列
呢個充滿矛盾發現嘅職業
利用佢哋嘅背景
探索到我哋唔係宇宙中唯一嘅生物
多謝
（掌聲）